Document ID: 32009R0150

KOMMISSIONENS FORORDNING (EF) Nr. 150/2009
af 20. februar 2009
om ændring af forordning (EF) nr. 619/2008 om en løbende licitation for eksportrestitutioner for visse mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 161, stk. 3, artikel 164, stk. 2, litra b), og artikel 170, sammenholdt med artikel 4, og
ud fra følgende betragtninger:
(1)
Ved Kommissionens forordning (EF) nr. 619/2008 (2) er der fastsat bestemmelser om licitationsproceduren for eksportrestitutioner for naturligt smør i blokke henhørende under produktkode ex ex 0405 10 19 9700, butteroil i beholdere henhørende under produktkode ex ex 0405 90 10 9000 og skummetmælkspulver henhørende under produktkode ex ex 0402 10 19 9000.
(2)
En løbende licitation er blevet åbnet for at bestemme eksportrestitutionen for de pågældende mejeriprodukter. I overensstemmelse med artikel 4, stk. 2, i forordning (EF) nr. 619/2008 åbnes der en licitationsperiode i hver måned. Med henblik på at reagere bedre på de forværrede vilkår på markedet for mejeriprodukter bør licitationsprocedurer til bestemmelse af eksportrestitutionerne gennemføres to gange om måneden.
(3)
Forordning (EF) nr. 619/2008 bør derfor ændres.
(4)
I betragtning af det hastende behov for at anvende effektive markedsstøtteforanstaltninger bør forordningen træde i kraft dagen efter offentliggørelsen.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
I artikel 4, stk. 2, i forordning (EF) nr. 619/2008 foretages følgende ændringer:
1)
Indledningen af første afsnit affattes således:
»Hver licitationsperiode begynder kl. 13.00 (belgisk tid) tirsdagen før den slutdato, der er omhandlet i tredje afsnit, med følgende undtagelser:«.
2)
Indledningen af tredje afsnit affattes således:
»Hver licitationsperiode slutter kl. 13.00 (belgisk tid) den første og tredje tirsdag i måneden med følgende undtagelser:«.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. februar 2009.

Labels: 3
17